作者:董穎
標題:薄媚
內容:種陳謀，謂吳兵正熾。越勇難施。破吳策，唯妖姬。有傾城妙麗。名稱西子。歲方笄。算夫差惑此。須致顛危。范蠡微行，珠貝為香餌。苧蘿不釣釣深閨。吞餌果殊姿。素肌纖弱，不勝羅綺。鸞鏡畔、粉面淡勻，梨花一朵瓊壺裡。嫣然意態嬌春，寸眸剪水。斜鬟松翠。人無雙、宜名動君王，繡履容易。來登玉階。